Απόφαση της Επιτροπής

της 26ης Ιανουαρίου 2001

για την τροποποίηση της απόφασης 79/542/ΕΟΚ του Συμβουλίου και των αποφάσεων 92/260/ΕΟΚ, 93/195/ΕΟΚ, 93/196/ΕΟΚ και 93/197/ΕΟΚ όσον αφορά τα ιπποειδή προέλευσης Βοσνίας-Ερζεγοβίνης

[κοινοποιηθείσα υπό τον αριθμό Ε(2001) 158]

(Κείμενο που παρουσιάζει ενδιαφέρον για τον ΕΟΧ)

(2001/117/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 12 και 15 και το άρθρο 19 σημείο i),

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ(2), όπως τροποποιήθηκε τελευταία από την οδηγία 96/43/ΕΚ(3), και ιδίως το άρθρο 18,

Εκτιμώντας τα ακόλουθα:

(1) Η απόφαση 79/542/ΕΟΚ του Συμβουλίου(4), όπως τροποποιήθηκε τελευταία από την απόφαση 2000/623/ΕΚ(5), καταρτίζει κατάλογο τρίτων χωρών από τις οποίες τα κράτη μέλη επιτρέπουν την εισαγωγή βοοειδών, χοιροειδών, ιπποειδών, αιγοπροβάτων, νωπών κρεάτων και προϊόντων με βάση το κρέας.

(2) Οι υγειονομικοί όροι και η κτηνιατρική πιστοποίηση για την προσωρινή εισαγωγή εγγεγραμμένων ίππων και τις εισαγωγές εγγεγραμμένων ίππων και ιπποειδών για αναπαραγωγή και κρεατοπαραγωγή καθορίζονται, αντιστοίχως, στις αποφάσεις της Επιτροπής 92/260/ΕΟΚ(6) και 93/197/ΕΟΚ(7), όπως τροποποιήθηκαν τελευταία από την απόφαση 2000/209/ΕΚ(8).

(3) Οι υγειονομικοί όροι και η κτηνιατρική πιστοποίηση για την επανείσοδο εγγεγραμμένων ίππων μετά από προσωρινή εξαγωγή καθορίζονται στην απόφαση 93/195/ΕΟΚ της Επιτροπής(9), όπως τροποποιήθηκε τελευταία από την απόφαση 2000/754/ΕΚ(10).

(4) Οι υγειονομικοί όροι και η κτηνιατρική πιστοποίηση για την εισαγωγή ιπποειδών προς σφαγή καθορίζονται στην απόφαση 93/196/ΕΟΚ της Επιτροπής(11), όπως τροποποιήθηκε τελευταία από την απόφαση 97/36/ΕΚ(12).

(5) Η Βοσνία-Ερζεγοβίνη περιλαμβάνεται στον κατάλογο των τρίτων χωρών της απόφασης 79/542/ΕΟΚ και οι υγειονομικοί όροι και κτηνιατρική πιστοποίηση για την εισαγωγή ιπποειδών καθορίζονται στις προαναφερθείσες αποφάσεις της Επιτροπής.

(6) Στο πλαίσιο των γεγονότων που συνέβησαν στην Δημοκρατία της Βοσνίας-Ερζεγοβίνης την εποχή εκείνη, η απόφαση 92/271/ΕΟΚ της Επιτροπής, της 20ής Μαΐου 1992, για την εισαγωγή στην Κοινότητα ζώντων ζώων και ζωικών προϊόντων καταγωγής ή προέλευσης Δημοκρατίας της Βοσνίας-Ερζεγοβίνης(13), όπως τροποποιήθηκε από την απόφαση 1999/441/ΕΚ(14), απαγόρευσε την εισαγωγή ιπποειδών στην Κοινότητα.

(7) Από την αποστολή κτηνιατρικής επιθεώρησης της Επιτροπής στην Βοσνία-Ερζεγοβίνη προέκυψε ότι η υγειονομική κατάσταση όσον αφορά τα ιπποειδή δεν είναι ικανοποιητική και ότι εντοπίστηκαν σοβαρές ελλείψεις όσον αφορά την αναστολή των εισαγωγών ιπποειδών στην Κοινότητα.

(8) Λαμβανομένων υπόψη των κινδύνων που παρουσιάζει για τα ιπποειδή της Κοινότητας η μη ελεγχόμενη υγειονομική κατάσταση των ιπποειδών στην Βοσνία-Ερζεγοβίνη, κρίνεται σκόπιμο να ανασταλούν οι εισαγωγές ιπποειδών από την Βοσνία-Ερζεγοβίνη σύμφωνα με τους όρους της οδηγίας 90/426/ΕΟΚ.

(9) Η απόφαση 79/542/ΕΟΚ και οι αποφάσεις 92/260/ΕΟΚ, 93/195/ΕΟΚ, 93/196/ΕΟΚ και 93/197/ΕΟΚ πρέπει να τροποποιηθούν αναλόγως.

(10) Συνεπώς, η απόφαση 92/271/ΕΟΚ πρέπει να καταργηθεί, ώστε να ληφθεί υπόψη η τροποποίηση των όρων εισαγωγής.

(11) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο μέρος 1 του παραρτήματος της απόφασης 79/542/ΕΟΚ, στην ειδική στήλη για τα ζώντα ιπποειδή, το σύμβολο ("x") στη γραμμή που αφορά την Βοσνία-Ερζεγοβίνη αντικαθίσταται από το μηδέν ("0").

Άρθρο 2

Η απόφαση 92/260/ΕΟΚ τροποποιείται ως εξής:

1. Η "Βοσνία-Ερζεγοβίνη" διαγράφεται από τον κατάλογο των τρίτων χωρών στην ομάδα Β του παραρτήματος Ι.

2. Η "Βοσνία-Ερζεγοβίνη" διαγράφεται από τον κατάλογο των τρίτων χωρών στον τίτλο του υγειονομικού πιστοποιητικού που ορίζεται στο παράρτημα ΙΙ Β.

3. Η "Βοσνία-Ερζεγοβίνη (ΒΑ)" διαγράφεται από τον κατάλογο των τρίτων χωρών στην τρίτη περίπτωση του στοιχείου δ) στο κεφάλαιο ΙΙΙ των παραρτημάτων ΙΙ Α, Β, Γ, Δ και Ε.

Άρθρο 3

Η απόφαση 93/195/ΕΟΚ τροποποιείται ως εξής:

1. Η "Βοσνία-Ερζεγοβίνη (ΒΑ)" διαγράφεται από τον κατάλογο των τρίτων χωρών στην ομάδα Β του παραρτήματος Ι.

2. Η "Βοσνία-Ερζεγοβίνη" διαγράφεται από τον κατάλογο των τρίτων χωρών στην ομάδα Β στον τίτλο του υγειονομικού πιστοποιητικού που ορίζεται στο παράρτημα ΙΙ.

Άρθρο 4

Η απόφαση 93/196/ΕΟΚ τροποποιείται ως εξής:

Η "Βοσνία-Ερζεγοβίνη" διαγράφεται από τον κατάλογο των τρίτων χωρών στη ομάδα Β στην υποσημείωση 3 του παραρτήματος ΙΙ.

Άρθρο 5

Η απόφαση 93/197/ΕΟΚ τροποποιείται ως εξής:

1. Η "Βοσνία-Ερζεγοβίνη (ΒΑ)" διαγράφεται από τον κατάλογο των τρίτων χωρών στην ομάδα Β του παραρτήματος Ι.

2. Η "Βοσνία-Ερζεγοβίνη" διαγράφεται από τον κατάλογο των τρίτων χωρών στον τίτλο του υγειονομικού πιστοποιητικού που ορίζεται στο παράρτημα ΙΙ Β.

Άρθρο 6

Η απόφαση 92/271/ΕΟΚ καταργείται.

Άρθρο 7

Η παρούσα απόφαση απευθύνεται στα κράτη μέλη.

Βρυξέλλες, 26 Ιανουαρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 42.

(2) ΕΕ L 268 της 24.9.1991, σ. 56.

(3) ΕΕ L 162 της 1.7.1996, σ. 1.

(4) ΕΕ L 146 της 14.6.1979, σ. 15.

(5) ΕΕ L 260 της 14.10.2000, σ. 52.

(6) ΕΕ L 130 της 15.5.1992, σ. 67.

(7) ΕΕ L 86 της 6.4.1993, σ. 16.

(8) ΕΕ L 64 της 11.3.2000, σ. 22.

(9) ΕΕ L 86 της 6.4.1993, σ. 1.

(10) ΕΕ L 303 της 2.12.2000, σ. 34.

(11) ΕΕ L 86 της 6.4.1993, σ. 7.

(12) ΕΕ L 14 της 17.1.1997, σ. 57.

(13) ΕΕ L 138 της 21.5.1992, σ. 39.

(14) ΕΕ L 171 της 7.7.1999, σ. 17.